ועדת הכספים, כנסת 20, פרוטוקול מספר 164, 2015-11-09 10:00

משה גפני: ועדת הבחירות המרכזית לכנסת ה-21 - הצעת תקציב.

משה גפני: זאת הצעה שאנחנו צריכים לאשר כאן ומביאים אותה גם למליאת הכנסת, בניגוד לתקציב משרד מבקר המדינה שלא מביאים אותו למליאת הכנסת.

<קריאה: לא מביאים אותה למליאת הכנסת.

<איתי טמקין: תקציב ועדת הבחירות מגיע כחלק מחוק התקציב, ואנחנו מגישים אותו למליאה.

משה גפני: אתם לא מגישים שום דבר.

משה גפני: אנחנו מגישים.

משה גפני: אורלי, בבקשה.

<אורלי עדס: מספר הערות מקדימות, לפני שאציג את התקציב.

<אורלי עדס: הצעת התקציב של ועדת הבחירות נקבעת לפי סעיף 134 לחוק הבחירות, שאומר שוועדת הכספים של הכנסת קובעת את תקציב הוועדה בהתאם להצעת הוועדה.

<אורלי עדס: בטרם הגיעה לכאן הצעת התקציב היא עברה מספר שלבים של דיון ואישור, תהליך שדי לא מקובל במקומות אחרים.

<אורלי עדס: הוא נדון בוועדת המשנה לכספים של ועדת הבחירות, בהמשך בנשיאות הוועדה, בראשות השופטת חיות ובסופו של דבר הוא נדון ואושר במליאת ועדת הבחירות, שכוללת נציגים מכל סיעות הבית – קואליציה ואופוזיציה – בראשות השופטת חיות, והיא אושרה פה אחד.

אראל מרגלית: יש לכם מחשבה לשנות את השיטה?

<אורלי עדס: באיזה מובן?

אראל מרגלית: את שיטת ההצבעה.

<אורלי עדס: את השיטה אתם משנים, ואנחנו - - -

אראל מרגלית: אתם מבינים שבבחירות האלה היו ישרים באופן חלקי, בואי נגיד ככה.

<אורלי עדס: דווקא בהיבט הזה עשינו הפעם עבודה שונה וחריגה ו- - -

אראל מרגלית: יש לך הסבר סטטיסטי לעובדה שבבחירות הקודמות הצביעו 240,000 מצביעים בשעתיים האחרונות - - -

באסל גטאס: מה זה 240,000?

אראל מרגלית: 240,000 בכל הארץ הצביעו בשעתיים האחרונות, בין 20:00 ל-22:00 - עד הבחירות הנוכחיות.

אראל מרגלית: בבחירות הנוכחיות הצביעו 585,000 מצביעים בשעתיים האחרונות.

<קריאה: היידה ביבי.

<קריאה: הערבים נוהרים לקלפיות.

אראל מרגלית: יש כמה דברים סטטיסטיים שבעיני אנשים שמומחים בבחירות וכשירותן בחוץ לארץ – שואלים שאלות.

אראל מרגלית: כמו שאינספקטור קלוזו אומר: it's possible but improbable.

אראל מרגלית: כלומר, זה יכול להיות, אבל לא סביר.

<אורלי עדס: למרות שזה לא הדיון, אסביר לך בכמה מילים למה זה אפשרי.

<אורלי עדס: הסיבה היא שבבחירות האחרונות, לראשונה, קיבלנו דיווחי אמת מהקלפיות בכל שעתיים, להבדיל משנים עברו שבהן עשינו סקר סטטיסטי, ולכן זה חולק על פני כל היום.

<אורלי עדס: יש קבוצות רבות של מצביעים שמצביעים במעטפות כפולות, כמו: חיילים, אסירים, שליחים בחו"ל, בתי-חולים וכו'.

<אורלי עדס: הנתונים האלה לא דווחו במהלך היום, קיבלנו אותם רק לקראת הערב ולכן הם הועמסו על הנתון האחרון שפורסם.

<אורלי עדס: אתה מוזמן ואתן לך יותר הסברים, אבל זה בגדול חלק מההסבר, להבדיל מאירועים שהתרחשו גם באותו ערב.

משה גפני: את יכולה להסביר את הגידול בתקציב והגידול בשכר?

<אורלי עדס: בהחלט, כן.

באסל גטאס: וגם להתייחס לשכר עובדי ועדת הבחירות המרכזית.

באסל גטאס: בכל שנת בחירות זה אותו דבר?

<אורלי עדס: כן.

<אורלי עדס: התקציב הנוכחי הוא לשנה שוטפת.

<אורלי עדס: זה לא כמו בשנת בחירות, בשנת בחירות הוא עומד על למעלה מ-240 מיליון.

<אורלי עדס: לכן שנת 2015 לא ברת השוואה לתקציב הנוכחי ולכן ההשוואה כאן היא ל-2014.

<אורלי עדס: חלק מהגידול בתקציב נובע מהעובדה שהתקציב של שנת 2016 משקף שינויים שנערכו בשנתיים ולא בשנה, להבדיל ממשרדים אחרים.

<אורלי עדס: ההצעה עומדת על 14.5 מיליון שקל לעומת 11 מיליון.

<אורלי עדס: זה נובע מארבע סיבות עיקריות.

<אורלי עדס: 1.

<אורלי עדס: פרויקטים חדשים שיש לנו לשנת 2016 ולא היו בשנת ההשוואה, שנת 2014.

<אורלי עדס: אחד מהם זה פרויקט שעלותן 750,000 שקל לשנה הנוכחית.

<אורלי עדס: למעשה הוא 3 מיליון שקל שמתחלקים בין ועדת הבחירות למשרד הפנים על פני שנתיים.

<אורלי עדס: מדובר בפרויקט התאמות קלות למקומות קלפי.

<אורלי עדס: יזמנו החלטת ממשלה, שהתקבלה בינואר 2015, שמטרתה להגדיל את מספר מקומות הקלפי הנגישים בכל רחבי הארץ באופן משמעותי.

<אורלי עדס: מצאנו לנכון לעשות את זה באמצעות שיתוף פעולה עם הרשויות המקומיות, כאשר הרשויות יבצעו את השיפורים הנדרשים בהתאם לתקן נגישות שנעביר להם.

<אורלי עדס: ועדת הבחירות ומשרד הפנים יממנו את זה באמצעות תגבור תקציבי הפיתוח.

<אורלי עדס: זה גידול אחד.

<אורלי עדס: גידול שני הוא של תוכנית שלא היתה בעבר ונמצאת היום, זה בסעיף המחשוב.

<אורלי עדס: לא היה לנו אתר אינטרנט עצמאי, האתר שלנו היה תחת אתר הכנסת.

<אורלי עדס: הקמנו אותו בבחירות לכנסת, העלות של המשך השדרוג, הפיתוח והתחזוקה שלו עומדת על 270,000 שקל בשנה הקרובה.

<אורלי עדס: מערכת מרכב"ה – מערכת רוחבית של שירות המדינה.

<אורלי עדס: אנחנו מתכוונים למודול מלאי ומצאי, פרויקט חדש, בעלות של 70,000 שקלים.

<אורלי עדס: בנוסף, היו שינויים בסעיף 156 – הוצאות ארגוניות שונות.

<אורלי עדס: בין היתר, יש ועדה שפועלת היום בראשותה של השופטת בייניש לבחון רפורמה בחוק דרכי תעמולה.

<אורלי עדס: לוועדה הזו הוקצה סכום לצורך מחקרים וייעוץ, שזה דבר שלא היה בעבר – כ-200,000 שקלים.

<אורלי עדס: אנחנו לא יודעים אם כולם ימומשו, אם זה יספיק, אם בחסר או בעודף.

<אורלי עדס: אבל הוועדה הזו, על מנת שתבצע את תפקידה.

<אורלי עדס: בנוסף, פרויקט חדש שנכנס ב-2015.

<אורלי עדס: שכרנו שירותי ביקורת של רואה חשבון חיצוני שמבקר את הדוחות הכספיים של הוועדה.

<אורלי עדס: גם זה לא היה בשנת 2014.

<אורלי עדס: הגידולים האלה מתבטאים ב-1.184 מיליון שקלים.

<אורלי עדס: סיבה נוספת לגידול בתקציב היא שינוי באופן ההיערכות.

<אורלי עדס: כפי שהסברתי קודם לכן, מהיערכות של שלוש שנים עברנו להיערכות של שנתיים.

<אורלי עדס: זה בא לידי ביטוי, בין היתר, בנושא הלוגיסטיקה.

<אורלי עדס: בדרך כלל היינו מתקצבים בכל שנה פרויקט גדול אחד בהצטיידות – שנה אחת את כל הציוד לקלפיות, שנה הבאה את הדפסת מעטפות ההצבעות.

<אורלי עדס: אלה פרויקטים שעומדים על מיליון שקל בערך כל אחד מהם.

<אורלי עדס: השנה, להבדיל, מיתרת תקציב 2015 כבר הצטיידנו בקלפיות לכן נבצע רק את שלב ב' בעלות של 325,000 שקל.

<אורלי עדס: אבל גם נדפיס לקראת סוף השנה את מעטפות ההצבעה על מנת להיות ערוכים.

<אורלי עדס: גם זה גידול.

<אורלי עדס: סיבה נוספת לגידול היא מרכיבים שאושרו ב-2015 ולא היו, בין היתר, לשאלתך, זה בנושא שכר עובדי הוועדה.

<אורלי עדס: פעילות הוועדה גדלה משנה לשנה באופן אינטנסיבי.

<אורלי עדס: אנחנו כל הזמן מנסים לייעל את התהליך בכלל ההיבטים – למצוא טכנולוגיות חדשות, להפיק לקחים וכו'.

<אורלי עדס: באופן טבעי, לצורך כך נדרשים עובדים.

<אורלי עדס: היום יש לנו 22 עובדים שעובדים ב-15 תקנים.

<אורלי עדס: זאת אומרת שיש עובדים שעובדים רבע משרה, שליש משרה, חצי משרה, דבר שבדרך כלל לא מקובל בשירות המדינה.

<אורלי עדס: אבל בגלל הגידול בעבודה, בשנה שעברה בתקציב הבחירות היתה הגדלה של מספר משרות נוכח דרישות העבודה ותוספת משרה חדשה.

<אורלי עדס: זה התבטא ב-650,000 שקלים שלא היו ב-2014.

<אורלי עדס: השנה התקציב כולל תוספת של תקן אחד שיתחלק בין שלושה עובדים.

<אורלי עדס: אחד מהם זה ראש אגף מיקום קלפיות בשליש משרה, ראש אגף הדרכה בחצי משרה ומבקר פנים – שאין לנו ולפי חוק הביקורת הפנימית אנחנו נדרשים לו – רבע משרה.

באסל גטאס: מאיפה עובדים?

<אורלי עדס: אנחנו עובדים מתוך משכן הכנסת.

<אורלי עדס: כמובן שבתקופת בחירות כל הפעילות מתרחבת.

<אורלי עדס: אנחנו מקימים 19 ועדות אזוריות, 22 עובדים הופכים לאלף עובדים בערך, ועד יום הבחירות בערך 45,000 עובדים.

<אורלי עדס: כך שהממדים מאוד משתנים.

באסל גטאס: באופן קבוע אתם עובדים מפה?

<אורלי עדס: כן.

משה גפני: תודה רבה.

משה גפני: אראל מרגלית, בבקשה.

אראל מרגלית: קודם כול, כל הכבוד.

אראל מרגלית: עבדתם מאוד קשה ומגיע לכם שאפו.

אראל מרגלית: מה שאני שואל את עצמי זה איך אנחנו יכולים לעזור לכם קצת יותר כדי לשדרג את שיטת ההצבעה.

אראל מרגלית: הייתי בשטח, וכמי שהיה אחראי על השטח קיבלתי המון תלונות מתלונות שונות, ואני בטוח שכל המפלגות יכולות לתת לך את התלונות של דברים שלא היו תקינים לכאורה.

אראל מרגלית: אחת, זה שנעלמו פעם אחרי פעם פתקים מקלפיות; שתיים, ששמו פתקים של "אמת" נניח, אבל פתקים שהם לא פתקים אורגינליים כך שכשאם שמים אותם בפנים הם נפסלים; שלוש - - -

באסל גטאס: איפה זה קרה?

אראל מרגלית: בהמון מקומות.

באסל גטאס: השמועות הן שזה קורה אצלנו רק.

אראל מרגלית: לא לא, זה קרה - - -

אחמד טיבי: אגב, זאת אחת הסיבות העיקריות לכך שנתניהו עלה לשלטון.

אחמד טיבי: ..

אראל מרגלית: אני שואל בצורה רצינית.

אראל מרגלית: אני מסתכל על מדינות בארצות-הברית, ולכל מדינה שם יש שיטה שהיא קצת אחרת.

אראל מרגלית: לא אדבר על ישראל, אדבר על מקום אחר כדי שיהיה לנו יותר נוח לדבר על זה בצורה יותר אובייקטיבית.

אראל מרגלית: המקומות שבהם יש את הזיופים הגדולים ביותר זה במקומות שבהם השיטה דומה לשלנו מבחינה טכנית.

אראל מרגלית: אנחנו המדינה של הטכנולוגיה.

אראל מרגלית: ברוב ה-states זה כבר לא עובד עם הפתקים האלה.

אראל מרגלית: אני רוצה לעזור לכם; האם יש לכם רעיון סדור לשדרוג המערכת?

אראל מרגלית: האם אתם חושבים שהייתם רוצים טכנולוגיה יותר טובה?

אראל מרגלית: האם אתם חושבים שמדינת ישראל כבר יכולה לעבור לשלב הבא במאה ה-21, כדי - - -?

משה גפני: אוקיי, השאלה ברורה.

משה גפני: חבר הכנסת באסל גטאס, בקצרה.

באסל גטאס: קראתי מה התפקיד של ועדת הבחירות.

באסל גטאס: האם הוועדה לא רואה מתפקידה, מעבר לעניין הטכני, את עידוד ההשתתפות?

באסל גטאס: המסר האזרחי שבהשתתפות?

באסל גטאס: לא בא לידי ביטוי בתקציב.

באסל גטאס: אני רואה שפה דווקא יש לוועדת הבחירות המון מה לעשות, לא ביום הבחירות ולא בחודש הבחירות אלא במשך השנה.

משה גפני: תודה.

משה גפני: פרופ' טרכטנברג, בבקשה.

מנואל טרכטנברג: הגשתי הצעת חוק, שטרם נדונה, לקצר את פרק הזמן בין פיזור הכנסת לבין הבחירות, משלושה חודשים לחודשיים.

מנואל טרכטנברג: הנזק שנגרם למדינת ישראל כתוצאה מההיערכות של התקופות האלה, גם עד הקמת הממשלה, הוא נזק עצום וצריך לשאוף לקצר את התקופה.

מנואל טרכטנברג: באנגליה, שהיא לא בדיוק מדינה מפגרת, עורכים אחרי מספר מועט של שבועות, אני לא זוכר כרגע אם זה שישה שבועות או ארבעה שבועות.

מנואל טרכטנברג: השאלה היא אם בהצעת התקציב הזה אפשר להיערך בחודשיים ולא בשלושה; ואם לא – מה צריך כדי שאפשר יהיה להיערך?

מנואל טרכטנברג: זו הערה אחת.

מנואל טרכטנברג: הערה שניה – בהמשך לדברים שאמר אראל, העליתי את ההצעה להתקין מצלמות שמוכוונות לשולחן הנשיאות של הקלפי, כי הרבה מאוד מהטענות על אי-סדרים ונוכחות או אי-נוכחות של משקיפים – על זה היו הרבה מאוד טענות - אפשר לברר אותן.

מנואל טרכטנברג: זה זול יחסית, הרי זה מצלמות פשוטות ביותר שמקליטות את מה שקורה שם על שולחן הנשיאות, כמובן לא רואים את המצביעים.

מנואל טרכטנברג: אם היינו הולכים למהלך כזה, כמה היה עולה?

מנואל טרכטנברג: שאלה קטנה אחרונה: מה זה ה-950,000 הדפסות בשנים קודמות?

משה גפני: תודה רבה.

משה גפני: אורלי, תשיבי בבקשה.

<אורלי עדס: אשתדל להשיב לפי הסדר.

<אורלי עדס: חבר הכנסת מרגלית, בהיבט העובדתי לעניין שיטת ההצבעה - אנחנו לא כל כך נמצאים מאחור אחרי מדינות רבות ומתקדמות כמו אנגליה, צרפת, איטליה ומדינות רבות בארצות-הברית.

<אורלי עדס: גם בארצות-הברית, בחלק מהמדינות הליך ההצבעה ממוחשב, וגם לא כולו, כי יש כמה שלבים בהצבעה.

<אורלי עדס: לא בכל המדינות כל התהליך ממוחשב.

<אורלי עדס: רק בבחירות האמצע שהתקיימו, נדמה לי, לפני שנתיים, קראנו נתונים שדיברו על כך ש-70% מהמצביעים הצביעו בפתקי הצבעה, בדיוק כמו במדינת ישראל, מכיוון שגם בארצות-הברית ישנן מדינות שבהן ההליך היה ממוחשב - - -

אורלי לוי אבקסיס: יש בחירה אם להצביע אלקטרונית או בפתק?

<אורלי עדס: כן, השיטה שם שונה.

מיקי רוזנטל: שוויץ היא הכי מתקדמת בעניין הזה, נכון?

<אורלי עדס: יש כל מיני מדינות.

משה גפני: היו טענות נגד.

<אורלי עדס: יש מדינות שבהן תהליך ההצבעה היה ממוחשב, ודווקא שם נמצאו פגמים וחלק מהמדינות הללו ביטלו.

<אורלי עדס: אבל לשאלתך, לאורך כל השנים ועדת הבחירות בוחנת את הנושא.

<אורלי עדס: יש גם ועדה שמינה שר הפנים בזמנו, חבר הכנסת לשעבר סער, שהחלה לפעול לפני הבחירות.

<אורלי עדס: הוועדה הזו הפסיקה את פעילותה נוכח הקדמת הבחירות, אני מניחה שהיא תתחדש.

<אורלי עדס: אנחנו, בוועדת הבחירות, פועלים עכשיו לפיתוח יישום בשלב א' של המחשוב לפנקס בוחרים ממוחשב, כי אנחנו חושבים שנכון יותר ללכת בהליך הדרגתי.

<אורלי עדס: אף פעם אסור ללכת על מהלך אחד שלם בבחירות ולקחת סיכון כזה.

<אורלי עדס: אז לשאלתך: זה תמיד נבחן.

<אורלי עדס: חבר הכנסת גטאס, לעניין ההצבעה – נושא עידוד ההצבעה זה פרויקט שוועדת הבחירות לקחה על עצמה לראשונה לפני שתי מערכות בחירות.

<אורלי עדס: הקצינו לזה משאבים רבים בתקציב וגם בפעילות בתקופת הבחירות.

<אורלי עדס: עובדתית, אחוזי ההצבעה עלו בשיעור ניכר בשתי מערכות הבחירות האחרונות – גם בקודמת וגם בזו שלפניה.

<אורלי עדס: זה בהחלט רלוונטי לוועדה.

<אורלי עדס: אף על פי שזה לא לפי חוק לקחנו את זה על עצמנו, אבל זה רלוונטי לתקציב בחירות, לא בתקציב שנה שוטפת.

<אורלי עדס: עובדתית זה הוכיח את עצמו.

<אורלי עדס: נעשתה פעילות אינטנסיבית – מי שזוכר, היו קמפיינים מטעם ועדת הבחירות כשבאחד מהם, בפעם האחרונה, גייסנו גם את נשיא המדינה שנרתם לזה.

<אורלי עדס: פעלנו בכל המישורים ואנחנו מתכוונים לעשות את זה - - -

באסל גטאס: יש פעולות שהן לא קמפייניות באופיין, שמתאימות לשנת הבחירות.

באסל גטאס: יש פעולות שצריכות להיות לעומק – לראות אזורים מסוימים שלא משתתפים.

<אורלי עדס: אנחנו עושים את ההכנות האלה בתקופה הזאת.

באסל גטאס: לעבוד שם בפינצטה ולא בקמפיין, כי ממילא הקמפיין הזה לא יעבוד על אותן אוכלוסיות שממעטות להשתתף.

באסל גטאס: נעשו על זה מחקרים רבים בעולם.

<אורלי עדס: אבל לצורך זה לא צריך תקציב כי יש לנו את הצוות שבוחן את הדברים לאורך השנה.

<אורלי עדס: לעניין קיצור תקופת הבחירות – חוק הבחירות פורש את תקופת הבחירות, כהגדרתה, על פני 90 ימים.

<אורלי עדס: במסגרת 90 הימים הללו יש אין-ספור פעולות שוועדת הבחירות נדרשת לבצע לפי חוק, כשפעולה אחת תלויה בפעולה הבאה.

<אורלי עדס: החוק הזה נקבע בשנת 1969 כשמספר המצביעים היה אפסי לעומת המספר היום, מספר הקלפיות היה בערך חמישית ממה שהוא היום, אבל לוח הזמנים נותר בעינו.

<אורלי עדס: לכן, כל עוד אותן פעולות נקובות בחוק אין כל דרך לקצר את התהליך.

<אורלי עדס: אשמח מאוד שניפגש, ראיתי את ההצעה שלך והתכוונתי לפנות אליך כי צריך לבחון אותה לעומק ולראות איזה פעולות ניתנות לביטול, אם בכלל, ואיפה כן ניתן למתוח את החבל ואיפה לא.

<אורלי עדס: גם כך, בלוח הזמנים הנוכחי, בגלל הגידול במספר הקלפיות וההכנות הנדרשות, אנחנו עומדים די על הקצה.

<אורלי עדס: צריך להבין שפעולה גוררת פעולה.

<אורלי עדס: בסופו של דבר נארזות ערכות ללמעלה מ-11,000 קלפיות באופן ידני ספציפי לכל קלפי וקלפי, כשהכול תלוי בפעולות המקדימות, ואנחנו מגיעים ממש לשעת האפס בדקה האחרונה.

<אורלי עדס: אז אשמח שניפגש ונדון בזה.

<אורלי עדס: לעניין המצלמות – זו הצעה שעלתה ויש לנו כוונה לבחון.

<אורלי עדס: רק אומר בגדול שהתקנת מצלמות בחדרי ועדות הקלפי, יש להן כמה היבטים.

<אורלי עדס: היבט עיקרי זה הפגיעה בחשאיות ההצבעה, התחושה של מצלמה בקלפי.

<אורלי עדס: אבל יש לנו כוונה לבחון את זה.

<אורלי עדס: השאלה בעניין ה-950,000 להדפסות שלא היה בפעם הקודמת – הסברתי שבעבר ההיערכות התחלקה על פני שלוש שנים, לכן בשנה אחת היינו עושים הדפסות, בשנה אחת ציוד לקלפיות.

<אורלי עדס: השנה, כדי להיערך מוקדם יותר, אנחנו עושים את ההדפסות בשנה הנוכחית.

משה גפני: תודה.

משה גפני: חברת הכנסת אורלי לוי, בבקשה.

אורלי לוי אבקסיס: בבחירות המוניציפליות בני הנוער מגיל 17 מצביעים.

אורלי לוי אבקסיס: רציתי לדעת איך אתם מדגישים את החשיבות, גם את הסכנות שאורבות, גם את השימוש או אי-השימוש באותם נערים?

אורלי לוי אבקסיס: האם יש לכם פעילות ממוקדת לבני הנוער בתוך מערכת החינוך?

אורלי לוי אבקסיס: פעילות ממוקדת ספציפית - לא.

אורלי לוי אבקסיס: היה לנו רעיון, שאני מקווה שנצליח יום אחד לממש אותו, מה שקצת קשה בכוח האדם שיש לנו בשוטף.

אורלי לוי אבקסיס: בעבר רציתי לפנות לשר החינוך ולנסות למצוא את הדרך לתת ביטוי לנושא הבחירות, מעבר לשיעורי האזרחות, באמצעות מרצים מטעמנו שיעברו בין בתי-ספר.

אורלי לוי אבקסיס: זה קצת קשה בהרכב כוח האדם הנוכחי.

אורלי לוי אבקסיס: אני מקווה שנעשה את זה בעתיד.

אורלי לוי אבקסיס: רעיון נוסף שאנחנו רוצים לבחון הוא לשלב את תלמידי ה-י"ב במסגרת שעות מעורבות קהילתית.

אורלי לוי אבקסיס: צריך לבחון את זה בכל ההיבטים, לכן אני אומרת שזה רעיון מאוד ראשוני – לשלב אותם כעוזרים למזכירי ועדות הקלפי ביום הבחירות.

אורלי לוי אבקסיס: באופן הזה הם יטלו חלק ממש מעשי, ואין תחושה יותר טובה מזה כדי להבין את התהליך.

אורלי לוי אבקסיס: אני גם מניחה שזה יעודד אותם להצביע.

אורלי לוי אבקסיס: זו עוד תוכנית, ואני מקווה שזה יוכל לצאת לפועל.

משה גפני: אורלי, תתקני אותי אם אני טועה.

משה גפני: התקציב של ועדת הבחירות המרכזית דורש את אישור ועדת הכספים וזה צריך גם אישור המליאה.

משה גפני: בתוך תקציב המדינה.

<אורלי עדס: נכון.

<אורלי עדס: זה בתוך התקציב.

משה גפני: אם תקציב המדינה לא אושר לשנת 2015 – תקציב ועדת הבחירות המרכזית אושר כאן לפני שנה, אבל מכיוון שתקציב המדינה לא אושר עדיין אתם פועלים ללא תקציב מאושר, כמו שהמדינה פועלת ללא תקציב מאושר.

אורלי לוי אבקסיס: 1 חלקי 12, לא?

מיקי רוזנטל: לא נכון, היתה שנת בחירות.

<אורלי עדס: בגלל שהיתה שנת בחירות, אנחנו מהגופים הבודדים – כמו מבקר המדינה – שהגענו לוועדה הזו וביקשנו תקציב מיוחד לבחירות.

<אורלי עדס: אושר לנו תקציב של כ-242 מיליון שקל.

משה גפני: אבל מבקר המדינה, התקציב שלו צריך להיות מאושר אך ורק בוועדת הכספים.

משה גפני: אושר תקציב מבקר המדינה לשנת 2015.

משה גפני: תקציב ועדת הבחירות המרכזית, לאחר שוועדת הכספים מאשרת, נכנס לתקציב המדינה.

משה גפני: אם תקציב המדינה לא אושר, לא אושר תקציב ועדת הבחירות המרכזית, כמו כל התקציב.

<אורלי עדס: ברשותך, היועץ המשפטי של הוועדה, עורך דין ליבנה, יסביר.

<דין ליבנה: סעיף 134 לחוק הבחירות לכנסת, בדומה לסעיף הקיים אצל מבקר המדינה, קובע כך: ועדת הכספים של הכנסת תקבע את תקציב ועדת הבחירות על-פי הצעת הוועדה המרכזית.

<דין ליבנה: אוצר המדינה יעמיד כספי תקציב זה לרשות יושב-ראש הוועדה המרכזית שיהיה ממונה על הוצאתם.

<דין ליבנה: כלומר, ברגע שוועדת הכספים של הכנסת מאשרת את תקציב המדינה, על אוצר המדינה להעביר את הכספים אלינו.

<דין ליבנה: מה שמופיע בחוק התקציב השנתי זה שריון שעושה האוצר בשביל להעביר לנו את הכסף הזה, אבל אם הוא לא היה עושה את זה וזה לא היה מופיע בחוק התקציב הוא עדיין היה צריך להעביר לנו את הכסף.

<דין ליבנה: הוא היה צריך לבוא אליכם להעברה מסעיף לסעיף, כמו שהוא עשה בפעם הקודמת.

<אורלי עדס: אחרת לא היינו יכולים לעשות שום פעולה.

משה גפני: זה דומה ל-1 חלקי 12 של החשבת הכללית.

משה גפני: דומה, לא אותו דבר.

מנואל טרכטנברג: לא, ממש לא.

משה גפני: אז למה צריך להכניס את זה לתקציב?

משה גפני: הרי בלאו הכי - - -

מיקי רוזנטל: כי צריך לתקצב את זה, זה צריך להופיע.

<דין ליבנה: כי האוצר שומר את הכסף בשביל להעביר אותו אלינו.

מנואל טרכטנברג: זה משפיע על מסגרת תקציב המדינה באופן כללי.

<אורלי עדס: רק לומר את שלושת הדברים שאנחנו מבקשים מהוועדה, הכול מופיע גם בהצעה שמונחת בפניכם.

<אורלי עדס: אחד, זה לאשר את הצעת התקציב לפעילות השוטפת לשנת 2016; שניים, לאשר כי יושבת-ראש ועדת הבחירות הראשית לכנסת – כיום זו השופטת חיות – רשאית להעביר כל סכום של הוצאה מתוכנית אחת לתוכנית אחרת מתקציב ועדת הבחירות המרכזית או לתוכנית חדשה שתיווסף לתקציב הוועדה, ובלבד שהיא לא תשנה בדרך זו תוכנית בסכום העולה על הסכום שנקבע מפעם לפעם לעניין סעיף 11א לחוק יסודות התקציב ועל 15% מהתוכנית המקורית, אלא באישורה המוקדם של ועדת הכספים של הכספים של הכנסת;.

<אורלי עדס: הדבר השלישי שאנחנו מבקשים - - -

משה גפני: העברה מסעיף לסעיף.

<אורלי עדס: כן.

<אורלי עדס: שאם נותר עודף בשנת התקציב, להעביר אותו לשנה הבאה בהודעה לוועדת הכספים.

<אורלי עדס: אגף התקציבים מהנהן.

<יוסי עדס: עד לשנת - - - העמדה המשפטית היא כפי שהוצגה בשנה שעברה, שזה כפוף לחוק יסודות התקציב.

<יוסי עדס: מעבירים באופן מלא לוועדת הבחירות.

<יוסי עדס: ככל שחושבת שצריכה תקציב גדול יותר על ידי הגשת תקציב לוועדת התקציב.

משה גפני: מה היה בשנה שעברה?

<יוסי עדס: לסוגיית העודפים – בשנים עברו, עד לשנת 2014, ועדת הבחירות המרכזית לא ביקשה להעביר עודפים שאינם מחויבים את אישור ועדת הכספים.

<יוסי עדס: הנוהג הזה התחיל בשנה שעברה, בפועל הוא טרם בוצע היות שעוד לא קיבלנו להעברת עודפים שאינם מחויבים.

<יוסי עדס: העמדה המשפטית היא עמדה כפי שהוצגה בשנה שעברה, שזה יהיה כפוף לחוק יסודות התקציב.

<יוסי עדס: העברת עודפים זו סמכות של שר האוצר.

<יוסי עדס: אנחנו התחייבנו, גם בשנה שעברה ואנחנו מתחייבים גם עכשיו, שעודפים מחויבים אנחנו מעבירים באופן מלא לוועדת הבחירות.

<יוסי עדס: ככל שוועדת הבחירות חושבת שהיא צריכה תקציב גדול יותר, הדרך הנכונה לבצע את זה היא על-ידי הגשת תקציב לוועדת הכספים ולא בדרך עוקפת של עודפים שאינם מחויבים.

משה גפני: מה היה בשנה שעברה?

<יוסי עדס: בשנה שעברה זו פעם ראשונה שהוועדה ביקשה מוועדת הכספים - - -

משה גפני: מה החליטה ועדת הכספים?

<יוסי עדס: ועדת הכספים אישרה.

<יוסי עדס: בפועל הנוהל הזה טרם הוחל מכיוון שעדיין לא קיבלנו בקשה.

משה גפני: ועדת הכספים אישרה בשנה שעברה?

<אפרת נחלון: אני לא בטוחה שהיה דיון לגופו של עניין.

משה גפני: אני לא בטוח שהיה דיון כזה רציני באגף התקציבים באוצר.

מיקי רוזנטל: למה לא היה?

מיקי רוזנטל: היה פה דיון על זה.

מיקי רוזנטל: אמרו שלא היה פה דיון רציני, אני אומר לך שהיה דיון.

<אפרת נחלון: לא נאמר שלא היה דיון רציני.

<אפרת נחלון: אמרנו שאנחנו לא בטוחים שהיה דיון לגופו של עניין בעומק שבו דנו - - -

משה גפני: לכן החליפו את ועדת הכספים.

<אפרת נחלון: אנחנו באמת מבקשים שיינתן - - -להערות שלנו.

משה גפני: הוויכוח הוא ויכוח סרק, אני לא הולך לשנות את מה שהיה בשנה שעברה.

<אורלי עדס: הרפרנט שלנו ציין כאן שקיבלנו את ההרשאה הזו גם בפעם הקודמת ולא עשינו בה שימוש.

<אורלי עדס: זה רק מעיד על כך שגם משניתנה הסמכה לא חשבנו שראוי לנצל אותה בכל מקרה אם לא צריך.

<אורלי עדס: ידנו לא קלה על ההדק.

<אורלי עדס: יושבת-ראש הוועדה בוודאי לא תאשר העברות אם אין לכך הצדקה אמיתית ונכונה, וזה עובדתית מעיד על כך.

<אורלי עדס: לא ארחיב, אבל ברור שאחד מעקרונות היסוד עליהם מושתתת פעילות הוועדה זו העצמאות שלה.

<אורלי עדס: ללא העצמאות הזו ועדת הבחירות המרכזית בשום פנים ואופן לא תוכל לבצע את תפקידה כנדרש על פי חוק, וזה אחד מהאלמנטים של העצמאות, שלצערנו לא כל כך נושאים - - -

משה גפני: תודה.

משה גפני: חברת הכנסת קארין אלהרר, אחרי זה חברת הכנסת אורלי לוי ואחרי זה נעבור להצבעה.

קארין אלהרר: תודה רבה, אדוני היושב-ראש.

קארין אלהרר: על-פי החוק שוויון זכויות לאנשים עם מוגבלויות יש הכרח בהנגשה של הודעה לבוחר לפחות.

קארין אלהרר: יש את העניין של ההודעה לבוחר, ואם במקרה אתה בקלפי נגישה אז יש סימון של כיסא גלגלים על הפתק.

קארין אלהרר: אבל אם איתרע מזלך ואתה גר בסמיכות לקלפי שהיא לא נגישה אין את הסימון ואז צריך לחפש איפה יש נגיש ואיפה אין נגיש.

קארין אלהרר: לפני הבחירות האחרונות כתבתי לעורך דין ליבנה בעניין הזה.

קארין אלהרר: אני חושבת שיש מקום, במיוחד כשהבחירות הן לא מיד עכשיו, להכניס לתקציב את עניין ההנגשה כדי שבכל פתק לבוחר תהיה רשימת קלפיות נגישות באזור המגורים.

קארין אלהרר: זה לא נראה לי משהו מורכב במיוחד או מסובך במיוחד לוועדת הבחירות המרכזית, וזו הקלה משמעותית ואיזשהו טריגר לאנשים לצאת ולהשתתף בחגיגה הדמוקרטית הזאת, בבחירות, שמשפיעות על כל אזרח ואזרחית במדינת ישראל.

קארין אלהרר: אשמח לדעת אם יש התייחסות לעניין.

<אורלי עדס: אחד הנושאים המהותיים בפעילות שלנו זה נושא ההנגשה שאנחנו נותנים עליו דגש.

<אורלי עדס: לא היית בתחילת הדיון, ויש פה פרויקט מיוחד להנגשת קלפיות במובן הפיזי ולהגדיל ככל הניתן את מספר הקלפיות.

<אורלי עדס: לעניין ההודעה לבוחר – מי שמנפיק את זה הוא משרד הפנים כי מרשם האוכלוסין הוא אצלו, ולא ועדת הבחירות.

מיקי רוזנטל: כן, אבל לוועדה יש השפעה על ההודעה עצמה.

<אורלי עדס: כן, בהחלט.

<אורלי עדס: טכנית להכניס בפתקית הקטנה הזו את מאות הקלפיות הנגישות בסביבה – יש עם זה בעיה.

קארין אלהרר: מאות?

קארין אלהרר: הלוואי שהיו מאות.

<אורלי עדס: כן.

קארין אלהרר: נגישות?

<אורלי עדס: כן כן.

<אורלי עדס: הגענו כבר למעלה מ-25% והתקווה היא להגדיל את זה עוד.

משה גפני: מה שאת אומרת שאי אפשר לשים בפתק, צריך למצוא דרך.

משה גפני: צריך לתת על זה את הדעת, היא צודקת.

<אורלי עדס: בשמחה.

<אורלי עדס: אפנה למשרד הפנים וננסה למצוא פתרון.

<דין ליבנה: רק אציין שבעקבות פנייתה של חברת הכנסת אלהרר העברנו את זה למשרד הפנים בבחירות הקודמות ואורלי ביקשה ספציפית משר הפנים לתקן את זה, ושר הפנים הוסיף הפנייה לאתר הרלוונטי באינטרנט.

<דין ליבנה: כמו כן, ועדת הבחירות מפעילה מספר מוקדים שנגישים גם לאנשים חירשים – כי אפשר בפקס ובסמס – וגם לאנשים שלקויים בדברים אחרים בשביל לקבל את כל הפרטים.

<דין ליבנה: כל הפרטים האלה מפורסמים על ההודעה לבוחר, כתוב שבשביל למצוא קלפי נגישה ניתן לפנות.

משה גפני: תודה רבה.

משה גפני: אורלי לוי, בבקשה.

אורלי לוי אבקסיס: קיבלתי תשובות.

משה גפני: תקציב ועדת הבחירות המרכזית לכנסת ה-21 - - -

<אפרת נחלון: נאמר פה על-ידי מנכ"לית ועדת הבחירות שהאוצר מנסה להתערב בעצמאות הוועדה.

<אורלי עדס: אני לא אמרתי.

משה גפני: חס וחלילה.

משה גפני: היא לא אמרה את זה.

<אורלי עדס: אמרתי שחשוב לשמור על עצמאות הוועדה.

<אפרת נחלון: היא אמרה שלא שומרים על זה.

<אפרת נחלון: חשוב לי להדגיש: לא באנו לפגוע בעצמאות הוועדה ולא באנו להתערב בגובה התקציב.

<אפרת נחלון: רצינו לבקש שזה לא יהיה תקציב העודפים אלא פשוט ממש תקציב.

משה גפני: הכול נעשה באופן מסודר.

משה גפני: אתם אומרים את מה שיש לכם לומר, הם אומרים את מה שיש להם לומר ואנחנו מצביעים.

משה גפני: הכול נעשה באופן מסורתי רגיל.

משה גפני: אמרתי שאני לא משנה שום דבר, אמרתי גם אצל המבקר.

משה גפני: בכנסת הבאה או מתי שיהיה יושב-ראש אחר – תשנו.

משה גפני: ועדת הבחירות המרכזית לכנסת ה-21 - הצעת תקציב לשנת הכספים 2016.

משה גפני: מי בעד אישור התקציב?

משה גפני: מי נגד?

קארין אלהרר: אני בעד במקום מיקי לוי.

קארין אלהרר: בעד – פה אחד

קארין אלהרר: נמנעים – אין

משה גפני: הצעת התקציב לשנת 2016 של ועדת הבחירות המרכזית לכנסת ה-21 אושרה פה אחד.

משה גפני: אני מאחל לך הצלחה.

משה גפני: תודה רבה.

משה גפני: אני עושה הפסקה בדיונים.

משה גפני: אני אמור לדבר עם היועץ המשפטי של הכנסת.

משה גפני: נודיע לכם מתי מחדשים, אם בכלל, את הישיבה.